**ПРАВИЛНИК ТАКМИЧЕЊА**

1. Такмичење је отворено за музичаре из свих земаља света.

2. Одржава се у Београду, од 06. 05 до 10. 05. 2023. године, у дисциплинама:

КЛАВИР, ОБОА, ФАГОТ, ТРУБА, ТРОМБОН, ХОРНА, СОЛО ПЕВАЊЕ.

3. Кандидати који су са више од једним чланом жирија у блиском сродничком односу или у трајном професионалном контакту било којег типа (током двогодишњег периода који претходи такмичењу) немају право учешћа на Такмичењу.

4. Крајњи рок за пријављивање учешћа на Такмичењу је 30.03.2023. године (датум поштанског жига).

5. Такмичарска пријава садржи следећа документа:

а. Штампаним словима попуњен пријавни лист, са називима композиција и именима композитора исписаним у оригиналној варијанти (са назнакама о трајању сваког појединачног дела).

б. Фотокопију извода из матичне књиге рођених или фотокопију странице пасоша са основним личним подацима.

ц. Кратку биографију такмичара, у којој је битно навести имена педагога код којих је кандидат учио у периоду од 2020 - 2023. године.

д. Фотокопију признанице о уплати котизације.

е. Такмичар се не може такмичити исте године у две категорије у истој дисциплини

ф. такмичар који освоји И награду у одређеној категорији не може се поново такмичити у истој категорији на следећем такмичењу.

6. Такмичарску пријаву треба послати на адресу:

УДРУЖЕЊЕ МУЗИЧКИХ И БАЛЕТСКИХ ПЕДАГОГА СРБИЈЕ

Џона Кенедија бр. 7, 11080 Земун, Србија

тел //факс: +381 (11) 719-3582

Такмичарска пријава се може послати и електронском поштом на е- маил адресу: UMBPS@mts.rs

7. Кандидати из Србије плаћају новчани износ такмичарске донације у динарској противвредности, преко следећег рачуна:

Удружење музичких и балетских педагога Србије, Београд,

Број рачуна: 160-0000000329972-45

са назнаком: донација за учешће на такмичењу "Петар Коњовић".

Кандидати из осталих земаља уплаћују новчани износ у еурима према упутству у тачки 7 Правилника на енглеском језику.

8. Новчани износ такмичарске донације је:

за такмичаре у предкатегорији, I и II категорији - 35 еура

за такмичаре у III и IV категорији - 45 еура

за такмичаре у V и VI категорији - 65 еура

за такмичаре у професионалној категорији -70 евра

9. У случају отказивања учешћа на Такмичењу, износ такмичарске донације се не враћа кандидату.

10. Такмичари сами плаћају своје путне и боравишне трошкове.

11. Такмичари сами плаћају трошкове ангажовања клавирског сарадника.

12. Професионални клавирски сарадници су такмичарима на располагању, по цени од 30 еура за пробу (по сату) и 30 еура за наступ на Такмичењу (у динарској противвредности).

Такмичари који се одлуче за ову опцију, дужни су да пошаљу и фотокопије клавирских нота појединих композиција са свог такмичарског програма, најкасније до 30.03.2023. године.

13. Комплетан распоред такмичарских наступа објављује се на веб-сајту Такмичења, петнаест дана пре почетка Такмичења

14. Редослед такмичарских наступа саставља се по азбучном принципу, према

почетном слову презимена кандидата и важи током читавог такмичења. Организациони одбор такмичења је, за такмичење 2020. године, одабрао слово „Ц“ као почетно.

15. Ако се догоди да се за такмичење у било којој категорији неке од

такмичарских дисциплина пријави мање од 5 кандидата, такмичење се у тој категорији може отказати. Организатор ће, у том случају, обавестити о томе кандидате и вратити им уплаћену такмичарску котизацију.

16. Такмичарски жири за све дисциплине састављен је од непарног броја чланова (најмање 3, а највише 5). Додатни члан (четврти, односно шести), заменик, замењују у процесу оцењивања чланове жирија који се са појединим такмичарима налазе у сукобу интереса (родбински однос или трајан професионални контакт било којег типа, током двогодишњег периода који претходи такмичењу).

17. У свим категоријама такмичарских дисциплина, додељује се највише три прве три друге и три треће награде осим у петој и шестој категорији где се додељују једна прва, две друге и три треће награде. У предкатегорији број награда није ограничен.

18. Списак.награда ће бити објављен на веб-сајту такмичења, двадесет дана пре почетка такмичења. [www.umbps.com](http://www.umbps.com)

19. Организациони одбор такмичења настојаће да победницима такмичења

организује репрезентативне промотивне концерте у земљи и иностранству.

20. Такмичење је отворено за јавност.

21. Такмичари се, узимањем учешћа у Такмичењу, аутоматски одричу права на

материјалну надокнаду поводом евентуалних радио и телевизијских снимања или продукције аудио и видео материјала и њихове дистрибуције.

22. Одлуке жирија су неопозиве.

23. У случају спора, само варијанта овог текста штампана на српском језику биће сматрана важећом.

24. Кандидати могу да се информишу у вези са такмичењем, у зависности од дисциплине, посредством следећих адреса: umbps.rs@gmail.com umbps@mts.rs umbps@hotmail.com